Kommissionens forordning (EF) nr. 1440/2000

af 30. juni 2000

om ændring af bilag VI til Rådets forordning (EF) nr. 1294/1999 om indefrysning af midler og forbud mod investeringer i forbindelse med Forbundsrepublikken Jugoslavien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1294/1999 af 15. juni 1999 om indefrysning af midler og forbud mod investeringer i forbindelse med Forbundsrepublikken Jugoslavien og om ophævelse af forordning (EF) nr. 1295/98 og (EF) nr. 1607/98(1), som ændret ved forordning (EF) nr. 723/2000(2) og (EF) nr. 1059/2000(3), særlig artikel 8, stk. 1, litra a), og

ud fra følgende betragtninger:

(1) I henhold til forordning (EF) nr. 1294/1999, som ændret ved forordning (EF) nr. 723/2000, har Kommissionen beføjelse til at ændre bilag VI til forordning (EF) nr. 1294/1999.

(2) Kommissionen har gennem medlemsstaternes kompetente myndigheder modtaget anmodninger fra en række selskaber, virksomheder, institutioner og enheder i Forbundsrepublikken Jugoslavien om at blive opført i bilag VI til forordning (EF) nr. 1294/1999.

(3) Kommissionen fastslog, at det i næsten alle tilfælde var nødvendigt med yderligere oplysninger for at afgøre, hvorvidt den definition af Forbundsrepublikken Jugoslaviens regering eller Republikken Serbiens regering, der er fastlagt i artikel 1 i forordning (EF) nr. 1294/1999, skulle finde anvendelse i forbindelse med de selskaber, virksomheder, institutioner og enheder, fra hvilke der var modtaget en anmodning om optagelse i bilag VI, og hvorvidt et eller flere af de kriterier, der er anført i artikel 8 i nævnte forordning, var opfyldt eller ej.

(4) I en række tilfæde er det på baggrund af de fremlagte oplysninger berettiget, at visse selskaber, virksomheder, institutioner og enheder opføres midlertidigt i bilag VI for en periode på syv måneder, idet de inden for dette tidsrum skulle kunne komplettere og/eller ajourføre de relevante oplysninger.

(5) Det forvaltningsudvalg, der henvises til i artikel 9 i forordning (EF) nr. 1294/1999, har ikke afgivet udtalelse inden for den frist, dets formand har fastsat -

UDSTEDT FØLGENDE FORORDNING:

Artikel 1

Bilag VI til forordning (EF) nr. 1294/1999 affattes som angivet i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse indtil den 31. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 2000.

På Kommissionens vegne

Christopher Patten

Medlem af Kommissionen

(1) EFT L 153 af 19.6.1999, s. 63.

(2) EFT L 86 af 7.4.2000, s. 1.

(3) EFT L 119 af 20.5.2000, s. 1.

BILAG

"BILAG VI

Selskaber, virksomheder, institutioner eller enheder, som er beliggende, registreret eller stiftet i Forbundsrepublikken Jugoslavien, med undtagelse af Kosovo-provinsen og Republiken Montenegro, og som ikke er omfattet af de definitioner af Forbundsrepublikken Jugoslaviens regering og Republikken Serbiens regering, der er fastlagt i artikel 1 i forordning (EF) nr. 1294/1999£>TABELPOSITION>"